পিটো হিমবাহ
পিটো হিমবাহ কানাডিয় রকি পর্বতমালার অংশ। এটি কানাডার আলবার্টার ব্যানফ জাতীয় উদ্যানে অবস্থিত। হিমবাহটি মূলত ওয়াপুটিক পর্বতমালার ওয়াপ্টা বরফক্ষেত্রের উপত্যাকার একটি বহিঃপ্রবাহ, যা মহাদেশীয় বিভাজনের পাশাপাশি স্থিতবস্থায় থাকে। এটি পশ্চিম কানাডার কয়েকটি মূল নদীর পানি প্রবাহের প্রধান জোগানদার। এটি ব্যানফ হতে প্রায় ৯০ কিলোমিটার (৫৬ মাইল) উত্তর পশ্চিমে অবস্থিত আইসফিল্ডস পার্কওয়ে দিয়ে গমনযোগ্য এবং পিটো কুটির হতে দর্শনযোগ্য।